CELEX: 32006R1445
Language: ro
Date: 2006-09-29
Title: Regulamentul (CE) nr. 1445/2006 al Comisiei din 29 septembrie 2006 de modificare a Regulamentului (CE) nr. 1200/2005 în ceea ce privește autorizarea aditivului în furaje „Bacillus cereus var. toyoi”, aparținând grupei microorganismelorText cu relevanță pentru SEE.

Anunţ juridic important

|

32006R1445

Official Journal L 271 , 30/09/2006 P. 0022 - 0024

		20060929Regulamentul (CE) nr. 1445/2006 al Comisieidin 29 septembrie 2006de modificare a Regulamentului (CE) nr. 1200/2005 în ceea ce privește autorizarea aditivului în furaje "Bacillus cereus var. toyoi", aparținând grupei microorganismelor(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din furaje [1], în special articolul 9 alineatul (2),întrucât:(1) Regulamentul (CE) nr. 1831/2003 prevede că utilizarea aditivilor din furaje este condiționată de autorizare și definește motivele și procedurile de acordare a unei astfel de autorizări.(2) În conformitate cu Directiva 70/524/CEE a Consiliului [2], preparatul Bacillus cereus var. toyoi (NCIMB 40112/CNCM I-1012), aparținând grupei "microorganisme", a fost autorizat fără limită de timp ca aditiv în hrana pentru puii pentru îngrășat și pentru iepurii pentru îngrășat, în temeiul Regulamentului (CE) nr. 1200/2005 al Comisiei [3]. Acest aditiv a fost ulterior înscris în registrul comunitar al aditivilor din furaje ca produs existent, în conformitate cu articolul 10 din Regulamentul (CE) nr. 1831/2003.(3) În conformitate cu articolul 7 din Regulamentul (CE) nr. 1831/2003, a fost depusă o cerere de modificare a autorizării pentru preparatul în cauză, în scopul de a permite utilizarea acestuia în furajele pentru puii pentru îngrășat care conțin următoarele coccidiostatice: diclazuril (Clinacox 0,5 % și Clinacox 0,2 %), narasin/nicarbazin (Maxiban G160) și maduramicin amoniu (Cygro 1 %). Cererea a fost însoțită de informațiile și documentele necesare în sensul articolului 7 alineatul (3) din regulamentul în cauză.(4) În avizul său din 5 noiembrie 2005, Autoritatea Europeană pentru Siguranța Alimentară ("Autoritatea") a concluzionat că s-a stabilit compatibilitatea dintre Bacillus cereus var. toyoi (NCIMB 40112/CNCM I-1012) și diclazuril (Clinacox 0,5 % și Clinacox 0,2 %), narasin/nicarbazin (Maxiban G160) și maduramicin amoniu (Cygro 1 %) [4]. Autoritatea declară, de asemenea, în avizul său, că a verificat raportul privind metoda de analiză a aditivului în furaje, transmis de laboratorul comunitar de referință instituit prin Regulamentul (CE) nr. 1831/2003.(5) Din evaluarea acestui preparat rezultă că sunt îndeplinite condițiile stabilite la articolul 5 din Regulamentul (CE) nr. 1831/2003.(6) Prin urmare, Regulamentul (CE) nr. 1200/2005 ar trebui modificat în consecință.(7) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Anexa II la Regulamentul (CE) nr. 1200/2005 se modifică în conformitate cu anexa la prezentul regulament.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 29 septembrie 2006.Pentru ComisieMarkos KyprianouMembru al Comisiei[1] JO L 268, 18.10.2003, p. 29. Regulament, astfel cum a fost modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).[2] JO L 270, 14.12.1970, p. 1. Directivă abrogată prin Regulamentul (CE) nr. 1831/2003.[3] JO L 195, 27.7.2005, p. 6.[4] Avizul grupului științific pentru aditivii și produsele sau substanțele utilizate în furaje privind modificarea condițiilor de autorizare a preparatului Bacillus cereus var. toyoi (NCIMB 40112/CNCM I-1012) (Toyocerin®) autorizat ca aditiv în furaje, în conformitate cu Directiva 70/524/CEE a Consiliului. Adoptat la 30 noiembrie 2005. The EFSA Journal (2005) 288, p. 1-7.--------------------------------------------------20060929ANEXĂÎn anexa II la Regulamentul (CE) nr. 1200/2005, rubrica E 1701, Bacillus cereus var. toyoi (NCIMB 40112/CNCM I-1012), se înlocuiește cu următorul text:Nr. CE | Aditiv | Denumire chimică, descriere | Specie sau categorie de animale | Vârsta maximă | Conținut minim | Conținut maxim | Alte dispoziții | Sfârșitul perioadei de autorizare |UFC/kg de furaj complet |Microorganisme"E 1701 | Bacillus cereus var. toyoi NCIMB 40112/CNCM I-1012 | Preparat de Bacillus cereus var. toyoi conținând cel puțin 1 × 1010 UFC/g de aditiv | Iepuri pentru îngrășat | — | 0,1 × 109 | 5 × 109 | În instrucțiunile de utilizare a aditivului și a preamestecului, a se indica temperatura de depozitare, durata de depozitare și stabilitatea la granulare. Poate fi utilizat în furaje combinate conținând următoarele coccidiostatice autorizate: robenidină, salinomicin de sodiu. | Fără limită de timp |Pui pentru îngrășat | — | 0,2 × 109 | 1 × 109 | În instrucțiunile de utilizare a aditivului și a preamestecului, a se indica temperatura de depozitare, durata de depozitare și stabilitatea la granulare. Poate fi utilizat în furaje combinate conținând următoarele coccidiostatice autorizate: monenzin de sodiu, lasalocid de sodiu, salinomicin de sodiu, decoquinat, robenidină, narasin, halofuginonă, diclazuril, narasin/nicarbazin, maduramicin amoniu. | Fără limită de timp" |--------------------------------------------------